Държавен вестник, бр. 37, 2009 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  37
4. уведомява министъра на финансите за
участието на компанията в търговски дружест-
ва и в международни организации;
5. отговаря за осъществяването на дейност в
съответствие с издаденото от Комисията за
регулиране на съобщенията разрешение;
6. ежегодно определя размера на годишното
възнаграждение, което трябва да се заплати от
обществените оператори, чиито програми се
разпространяват чрез електронната съобщител-
на мрежа за наземно цифрово радиоразпръск-
ване, както и начина на заплащане.
Чл. 14. Председателят на управителния съ-
вет организира и ръководи заседанията на упра-
вителния съвет и контролира изпълнението на
неговите решения.
Чл. 15. (1) Член на управителния съвет може
да бъде освободен по реда на назначаването
преди изтичането на срока на договора за уп-
равление при:
1. нарушаване разпоредбите на закона;
2. установяване на несъвместимост с изиск-
ванията на чл. 11, ал. 4  и 5;
3. нарушение или неизпълнение на условията,
предвидени в закон или в договора за управление;
4. подаване на писмена молба за освобож-
даване.
(2) В случаите по ал. 1, както и при смърт на
член на управителния съвет президентът на
републиката по предложение на министър-пред-
седателя назначава нов член за срок до края на
първоначалния мандат, като министърът на
финансите сключва с новия член на управител-
ния съвет договор за управление със същия срок.
Чл. 16. Членовете на управителния съвет са
длъжни да пазят търговската тайна и доброто
име на Национална компания “Обществено
цифрово радиоразпръскване” и да полагат уси-
лия за ефективно предоставяне на обществена-
та услуга по чл. 3, ал. 1.
Чл. 17. Изпълнителният директор:
1. организира, ръководи и контролира опе-
ративната работа на Национална компания
“Обществено цифрово радиоразпръскване”;
2. сключва договори с Българската нацио-
нална телевизия и с Българското национално
радио за осигуряване предоставянето на общест-
вената услуга по чл. 3, ал. 1;
3. сключва, изменя и прекратява трудовите
договори със служителите на Национална ком-
пания “Обществено цифрово радиоразпръсква-
не” в качеството си на работодател по смисъла
на Кодекса на труда;
4. представлява Национална компания “Об-
ществено цифрово радиоразпръскване” или
упълномощава лица, които да я представляват;
5. отчита се пред управителния съвет и пред
министъра на финансите;
6. организира и отговаря за изпълнението на
бюджета на Национална компания “Обществе-
но цифрово радиоразпръскване”.
Чл. 18. (1) Национална компания “Общес-
твено цифрово радиоразпръскване” отговаря
за осигуряването на обществената услуга по
чл. 3, ал. 1.
(2) За изпълнение на задълженията си по ал. 1
Национална компания “Обществено цифрово
радиоразпръскване” е възложител по смисъла
на Закона за обществените поръчки.
Раздел II
Финансиране
Чл. 19. Държавата участва във финансира-
нето на дейностите по изграждане, поддържане
и развитие на електронната съобщителна мре-
жа за наземно цифрово радиоразпръскване, осъ-
ществявана от Национална компания “Общес-
твено цифрово радиоразпръскване”.
Чл. 20. Финансирането на дейностите по
изграждане, поддържане и развитие на елект-
ронната съобщителна мрежа за наземно циф-
рово радиоразпръскване се извършва от:
1. републиканския бюджет;
2. приходи от възнаграждения от оператори-
те, чиито програми се разпространяват чрез
електронната съобщителна мрежа за наземно
цифрово радиоразпръскване;
3. приходи от търговска дейност.
Чл. 21. (1) Българската национална телеви-
зия и Българското национално радио заплащат
на Национална компания “Обществено цифро-
во радиоразпръскване” възнаграждение за раз-
пространението на програмите им.
(2) Възнаграждението по ал. 1 включва:
1. цена за покриване на разходите по поддръж-
ка и развитие на електронната съобщителна мре-
жа за наземно цифрово радиоразпръскване, и
2. печалба по смисъла на Закона за корпора-
тивното подоходно облагане.
Чл. 22. Средствата по чл. 19 и 20 се разход-
ват за:
1. първоначални и годишни такси за ползва-
не на индивидуално определен ограничен ре-
сурс—радиочестотен спектър;
2. изграждане, поддържане и развитие на
електронната съобщителна мрежа за наземно
цифрово радиоразпръскване;
3. заплащане на възнаграждения по договор
с предприятие, предоставящо обществени елек-
тронни съобщителни мрежи за пренос на ра-
дио- и телевизионни програми;
4. издръжка на Национална компания “Об-
ществено цифрово радиоразпръскване”.
Г л а в а  т р е т а
ОСЪЩЕСТВЯВАНЕ НА ЕЛЕКТРОННИ СЪ-
ОБЩЕНИЯ ЧРЕЗ ЕЛЕКТРОННА СЪОБ-
ЩИТЕЛНА МРЕЖА ЗА ПРЕНОС НА РА-
ДИО И ТЕЛЕВИЗИОННИ ПРОГРАМИ
Чл. 23. (1) Държавата гарантира изгражда-
нето на електронна съобщителна мрежа за осъ-
ществяване на електронни съобщения—пренос
на радио- и телевизионни програми.